Στο πλαίσιο υλοποίησης του προγράμματος Επισιτιστικής και Βασικής Υλικής Συνδρομής (ΤΕΒΑ) και των μέτρων προστασίας για την αποφυγή διασποράς του κορωνοϊού, ο Δήμος Ξάνθης ως επικεφαλής εταίρος της Κοινωνικής Σύμπραξης Π.Ε. Ξάνθης με την επωνυμία «ΣΤΗΡΙ–ΖΩ», θα διανείμει **ΑΠΟΚΛΕΙΣΤΙΚΑ** σε οικογένειες με παιδιά έως 3 ετών, τα παρακάτω τρόφιμα και προϊόντα βασικής υλικής συνδρομής-ΒΥΣ,

|  |  |
| --- | --- |
| ΒΡΕΦΙΚΕΣ ΠΑΝΕΣ | ΑΛΕΥΡΙ |
| ΣΑΜΠΟΥΑΝ | ΓΡΑΒΙΕΡΑ |
| ΥΓΡΑ ΜΑΝΤΗΛΑΚΙΑ | ΕΛΑΙΟΛΑΔΟ |
| ΚΡΕΜΟΣΑΠΟΥΝΟ | ΖΑΧΑΡΗ |
| ΧΛΩΡΙΝΗ ΠΑΧΥΡΕΥΣΤΗ | ΖΥΜΑΡΙΚΑ |
| ΑΠΟΛΥΜΑΝΤΙΚΟ ΤΖΕΛ ΧΕΡΙΩΝ | ΚΡΙΘΑΡΑΚΙ ΜΕΤΡΙΟ |
| ΓΑΝΤΙΑ LATEX (M-L)100 ΤΕΜ | ΜΕΛΙ |
| ΜΑΣΚΑ ΥΦΑΣΜΑΤΙΝΗ ΜΕ ΕΛΑΣΜΑ | ΠΕΛΤΕΣ ΝΤΟΜΑΤΑΣ |
| ΚΡΕΜΑ ΔΗΜΗΤΡΙΑΚΩΝ | ΡΥΖΙ |
| ΓΑΛΑ ΕΒΑΠΟΡΕ (ΒΡΕΦΗ) | ΦΑΚΕΣ |
| ΡΥΖΑΛΕΥΡΟ | ΦΑΣΟΛΙΑ |
|  | ΦΕΤΑ |

Δικαιούχοι του προγράμματος των Δήμων Ξάνθης, Αβδήρων, Τοπείρου & Μύκης που θα λάβουν τα παραπάνω είναι **όσοι έχουν παιδιά ηλικίας έως 3 ετών,** καθώς θα διανεμηθούν προϊόντα ειδικά για αυτά (βρεφικά γάλατα και πάνες), όπως και υπόλοιπα τροφίμων και ΒΥΣ που υπάρχουν στην αποθήκη από τις προηγούμενες διανομές. Οι προμήθειες της τρέχουσας σύμβασης έχουν σχεδόν ολοκληρωθεί και δεν υπάρχουν ικανές ποσότητες να καλύψουν το σύνολο των δικαιούχων. Σε αναμονή της νέας δημοπράτησης και της υπογραφής σύμβασης, όλες οι επόμενες διανομές που θα πραγματοποιηθούν έως τότε, θα στοχεύουν σε ομάδες δικαιούχων με μεγαλύτερη ανάγκη, ώστε τα τελευταία αποθέματα να διατεθούν το μέγιστο δυνατό καλύτερα.

Ο Δήμος Ξάνθης, ως επικεφαλής εταίρος έχει εξασφαλίσει άλλα 4.000.000€ στο πλαίσιο του προγράμματος Επισιτιστικής και Βασικής Υλικής Συνδρομής (ΤΕΒΑ) και τους επόμενους μήνες θα επανέλθει με τις μεγάλες και συχνές διανομές που καθιέρωσε το τελευταίο χρονικό διάστημα.

Για την αποφυγή συνωστισμού και τήρησης των μέτρων αποτροπής εξάπλωσης του ιού, ο Δήμος Ξάνθης θα προχωρήσει στη διανομή τους από τη **Παρασκευή** 1 Ιουλίου έως και την **Παρασκευή** 8 Ιουλίου 2022, όπως αναλυτικά περιγράφεται παρακάτω:

**Παρασκευή 01.07.2022 διανομή στο Δήμο Μύκης**

**Τετάρτη 06.07.2022 και ώρες 9:00-11:00, διανομή στου Δήμο Αβδήρων**

**Τετάρτη 06.07.2022 και ώρες 12:00-14:00 διανομή στου Δήμο Τοπείρου**

**Πέμπτη 07.07.2022 και Παρασκευή 08.07.2022, διανομή στο Δήμο Ξάνθης.**

**ΜΕΘΟΔΟΛΟΓΙΑ ΔΙΑΝΟΜΗΣ**

**Drive Through**

Οι ωφελούμενοι σε όλους του Δήμους θα προσεγγίζουν σημείο διανομής που θα τους υποδειχθεί μέσω sms, **αποκλειστικά με όχημα** ακολουθώντας τους διαδρόμους εισόδου και εξόδου στο περιβάλλοντα χώρο, προκειμένου:

**-Να μην αποβιβάζονται** σε καμία στιγμή από τα οχήματα τους.

-Να διέρχονται από «στάσεις» όπου θα πραγματοποιείται η ταυτοποίηση τους με την επίδειξη του **ΑΜΚΑ του μέλους της αίτησης** που παραλαμβάνει, (και σε περίπτωση αδυναμίας προσέλευσης του ιδίου με κατάθεση εξουσιοδότησης ετέρου προσώπου με βεβαίωση γνησίου υπογραφής από αρμόδια Αρχή. Η Εξουσιοδότηση εάν δε φέρει βεβαίωση γνησίου υπογραφής θα πρέπει να συνοδεύεται από φωτοαντίγραφο του Δελτίου Ταυτότητας του εξουσιοδοτούντος Ωφελούμενου ή άλλου επισήμου εγγράφου από το οποίο να προκύπτουν ο ΑΜΚΑ ή ο ΑΦΜ του, και θα συλλέγεται η υπογραφή τους υποδεικνύοντας ταυτόχρονα τους υπαλλήλους της εταιρείας διανομής πού να τοποθετήσουν τα τρόφιμα (σχάρα, πορτ – παγκαζ, εντός του οχήματος). Με την ολοκλήρωση της παραπάνω διαδικασίας συνεχίζουν την έξοδο τους από τον χώρο του σημείου διανομής.

**Παρακαλούνται οι δικαιούχοι να προσέλθουν στο σημείο παραλαβής των τροφίμων αυστηρά στη προκαθορισμένη μέρα και ώρα που θα τους κοινοποιηθεί με SMS.**

Διευκρινίσεις & Πληροφορίες στα τηλ.: Δήμος Ξάνθης 2541084458 & 2541068813

Δήμος Αβδήρων 2541355530 & 2541355540

Δημος Μύκης 2541080928-929 & 2541352300

Δήμος Τοπείρου 2541352604 & 2541352606